101

Reglugerð framkvæmdastjórnarinnar (ESB) 2016/438 gildir til fyllingar ákvæðum UCITS um vörsluaðila. Gert er ráð fyrir að nefnd reglugerð verði innleidd í íslenskan rétt með reglugerð ráðherra.

Um 46. gr. Ákvæðið innleiðir 5. og 6. mgr. 22. gr. UCITS, sbr. lið 4) í 1. gr. UCITS V, og varðar þær eignir sem vörsluaðili skal varðveita og skyldur hans í tengslum við þær. Af ákvæðinu leiðir að vörsluaðili skal varðveita allar eignir verðbréfasjóðs eða þær eignir sjóðsins sem rekstrar- félag rekur fyrir hönd sjóðsins, ef unnt er að varðveita slíkar eignir. 1. mgr. innleiðir a-lið 5. mgr. 22. gr. UCITS. Samkvæmt ákvæðinu skal vörsluaðili varðveita alla fjármálagerninga ef unnt er að skrá þá á reikninga, svo sem verðbréf á vörslu- reikningum. Þá ber vörsluaðila að varðveita áþreifanlega fjármálagerninga sjóðsins sem unnt er að afhenda vörsluaðila. Vörsluaðila ber að tryggja aðgreiningu fjármálagerninga í eigu sjóðsins í bókhaldi vörsluaðila, frá sínum eigin og annarra. Nefndur stafliður UCITS vísar í þessum efnum til meginreglna þeirra sem fram koma í 16. gr. tilskipunar framkvæmdastjórn- arinnar 2006/73/EB. Sú grein er innleidd í íslenskan rétt með 14. gr. reglugerðar um fjárfesta- vernd og viðskiptahætti fjármálafyrirtækja, nr. 995/2007, sem sett er með stoð í lögum um verðbréfaviðskipti. Að varsla fjármálagerninga sjóðsins sé aðgreind frá öðrum eignum merkir öðru fremur að verðbréf í eigu sjóðsins mega að meginreglu ekki geymast á safnreikningum heldur eiga þau að vera á sérstökum vörslureikningum eða varðveitt sérstaklega með öðrum hætti fyrir sjóðinn. Hins vegar kemur reglan ekki í veg fyrir að erlend verðbréf sjóðs séu í safnvörslum lánastofnana utan Íslands. Í því tilviki skal stjórn rekstrarfélags vera upplýst um slíkt og hafa samþykkt ráðstöfunina með skýrum hætti í skriflegum samningi við vörsluaðila. 2. mgr. innleiðir b-lið 5. mgr. 22. gr. UCITS og kveður á um hlutverk vörsluaðila meðtilliti til annarra eigna sjóðsins en fjármálagerninga sem unnt er að varðveita. Hér gæti til að mynda verið um að ræða fullnustueignir, afleiðusamninga eða innlán. Í ákvæðinu kemur fram að vörsluaðili skuli staðreyna eignarhald sjóðs á slíkum eignum á grundvelli upplýsinga frá sjóðnum, rekstrarfélags fyrir hönd sjóðsins og upplýsinga á grundvelli annarra utanaðkomandi skjala ef þau eru tiltæk. Vörsluaðila ber að halda skrá um eignirnar og uppfæra eignarskrán- ingu þessa reglulega. Forsenda þess að vörsluaðili geti rækt hlutverk sitt með tilliti til þessa er að rekstrarfélag veiti honum á sérhverjum tíma þær upplýsingar sem nauðsynlegar eru. 3. mgr. innleiðir 6. mgr. 22. gr. UCITS og kveður á um upplýsingaskyldu vörsluaðila við rekstrarfélagið að því er varðar þær eignir verðbréfasjóðs sem eru í vörslu hans. Regla þessi takmarkar ekki rétt rekstrarfélags til að krefjast hvenær sem er upplýsinga um allar eignir verðbréfasjóðs. Framkvæmdastjórn ESB hefur í b-lið 26. gr. b í UCITS, sbr. lið 10) í 1. gr. UCITS V, heimild til þess að setja framseldar gerðir sem lúta nánar að skilyrðum 5. mgr. 22. gr. UCITS. Reglugerð framkvæmdastjórnar ESB 2016/438 gildir til fyllingar ákvæðum UCITS um vörsluaðila. Gert er ráð fyrir að nefnd reglugerð verði innleidd í íslenskan rétt með reglugerð ráðherra.

Um 47. gr. Ákvæðið innleiðir 3. mgr. 22. gr. UCITS, sbr. lið 4) í 1. gr. UCITS V. Í 1. mgr. er kveðið á um skyldur sem hvíla á vörsluaðila með tilliti til ráðstafana vegna eigna verðbréfasjóðs. Í því felst meðal annars að vörsluaðili skal tryggja að mat á virði eigna sjóðs sé í samræmi við viðeigandi lög, stjórnvaldsfyrirmæli og reglur sjóðsins.